Informe que mostra la dimensió del tercer sector d'acció social a l'estat espanyol, la seva estructura i funcionament, l'activitat que duu a terme, el personal treballador i col·laborador, etc. Es desenvolupa a partir de l'enquesta a una mostra representativa d'entitats, de sis entrevistes en profunditat i d'un grup focal amb personal responsable i directiu.
Reflexiona sobre les tendències de canvi i els reptes de futur.
Informe que perfila el voluntariat a l'estat espanyol, un sector en constant evolució i cada vegada més professionalizat, en base a les dades de les enquestes SigmaDos i els informes anuals de la Plataforma del Voluntariado en España.
També mostra 60 casos reals de pràctiques innovadores i el seu impacte social.
Diversos especialistes conviden al debat i a la reflexió sobre la realitat actual i futura del tercer sector social en base als següents epígrafs: tercer sector social, articulació i governança; acció social i política; economia social; provisió de serveis i col·laboració publico-social; i perspectiva de gènere.
Informe que analitza el finançament del tercer sector espanyol actual, dels períodes 2008-2012 i 2013-2017, així com la progressió futura de creixement econòmic (2018-2022).
Per mitjà d'una reflexió conjunta amb les entitats del tercer sector, s'identifica l'actuació futura, marcada per les tendències macroeconòmiques i geoestratègiques globals (canvi demogràfic, procés accelerat d'urbanització, canvi climàtic, escassetat de recursos, avenços tecnològics i nous poders econòmics).
Els 6 opuscles en lectura fàcil que composen l'obra posen a l'abast del teixit associatiu i de les entitats que duen tasques de voluntariat els aspectes més rellevants i estratègics de la Llei 25/2015, del voluntariat i de foment de l'associacionisme, oferint, de manera planificada, una lectura amable i entenedora.
Publicació que ofereix als ens locals els recursos necessaris per promoure la participació ciutadana.
Es tracta de 30 tècniques i metodologies estructurades en els àmbits següents: mapatge i diagnòstic col·laboratiu, deliberació i votació per a la presa de decisió, i codisseny i implementació de polítiques.
Es planteja el deure de la biblioteca pública i la configuració de la seva dimensió ciutadana per a la promoció de la convivència, la participació i l'autonomia, a partir de l'estudi de la biblioteca Parque Biblioteca España de Medellín i en base als fonaments de l'educació social.
Catalunya desenvolupà, als inicis del segle XX, un conjunt de societats que van donar resposta a les necessitats culturals, sanitàries, agràries, de treball i de consum que requerien les classes populars i obreres.
Aquesta obra mostra la força de l'associacionisme i el cooperativisme com a motor per a la millora de les condicions de vida de les persones.
Obra coral que mostra la labor de la Fundació Cassià Just, que mitjançant l'empresa d'economia social Cuina Justa, fa l'acompanyament laboral i social de persones desfavorides.
Aquest document és el resultat del procés participatiu i d'innovació engegat l'any 2017 i revisa l'evolució de les ludoteques tot repensant la funció que tenen i poden arribar a tenir en el desenvolupament dels infants, de les seves famílies i de la societat.
Informe que presenta les dades de l'ocupació en el tercer sector social a Catalunya disgregades per sexe: característiques de les persones ocupades, activitat professional, tipus de contractació i salaris.
Tot i l'evidència de bretxes de gènere, es constata l'alta ocupació femenina, present en les estructures de govern i de direcció.
Elaborada per la Fundació Pere Tarrés, aquesta guia mostra com una bona participació a les entitats per part dels treballadors i persones col·laboradores i usuàries afavoreix el sentiment de pertinença, una major col·laboració i la cerca de solucions.
Dóna eines per a la millora de la participació i recomana fer un diagnòstic de l'entitat per identificar els àmbits en els que cal incidir.
Guia per a analitzar, identificar i fomentar la perspectiva de gènere a les entitats del tercer sector social: orienta en la millora de la igualtat entre dones i homes, i potencia la presència de dones en càrrecs directius.
Diagnosi quantitativa i qualitativa de la situació actual del teixit associatiu i del voluntariat a Catalunya, que és un instrument útil per a identificar les prioritats per a accions futures i repensar noves polítiques públiques.
Estudi que mostra i analitza, a través d'iniciatives socials sorgides arrel de la crisi econòmica del país a Barcelona, Bilbao, Madrid i Saragossa, la capacitat d'innovació de diversos col·lectius socials que promouen una major justícia i inclusió social, així com formes alternatives de governança local.
Aquesta obra inclou els models, els principis teòrics i els elements metodològics de les pràctiques d'avaluació participativa.
S'adreça als professionals educadors, treballadors socials, sociòlegs, pedagogs, etc., i a la ciutadania implicada en moviments socials o veïnals interessats en orientar les seves avaluacions en els principis participatius.
Aproximació al treball educatiu en l'àmbit de la inserció laboral a partir de la trajectòria d'Insercoop, una societat cooperativa d'iniciativa social.
Primer s'emmarca l'activitat que desenvolupen: comesa, inserció, mercat d'ocupació i educació social; també es descriu el marc de treball i, finalment, es presenten diverses experiències amb persones derivades dels serveis socials com toxicòmans, exreclusos i joves.
Document que descriu el nou Pla local d'acció comunitària inclusiva (PLACI) que integra els PLIS (plans locals d'inclusió social) i els PDC (plans de desenvolupament comunitari): motivació, finalitats, objecte, estructura de governança i estructura organitzativa, i metodologia per a la seva implementació.
Manual que dona les eines necessàries per ajudar les entitats socials a dur a terme una gestió eficaç de la comunicació interna i externa per tal d'enfortir els vincles amb la seva base social i treure el màxim rendiment de les eines i la web 2.0.
Tercera edició de l'Anuari de l'Ocupació del Tercer Sector que descriu l'estat i evolució de l'ocupació que generen les organitzacions no lucratives del sector de serveis socials i d'atenció a les persones a Catalunya.
Les dades presentades han estat recollides a partir d'un treball de camp quantitatiu i qualitatiu.
Aquestes recomanacions volen ser un document de reflexió sobre les finalitats de la Llei 25/2015 i pretenen que les administracions públiques de Catalunya respectin i impulsin la llei en totes les seves actuacions i protegeixin el model català de voluntariat.
Revisió de l'estat actual dels conceptes de sobirania, resistència i altres accions concertades en relació a la pertinència política, ampliant la teoria de la performativitat.
També analitza les formes que adopta l'activisme actual i els moviments populars que es poden donar en els diversos espais públics, privats, tancats i virtuals.
Informe impulsat per la xarxa de Dones Directives i Professionals de l'Acció Social amb l'objectiu de conèixer la situació actual d'horaris, gestió del temps i mesures de conciliació a les entitats del tercer sector.
La finalitat del projecte en el qual s'emmarca és donar impuls a noves formes d'organització del temps al tercer sector.
Informe on s'identifiquen i estudien models i bones pràctiques europees sobre participació del Tercer Sector en la provisió de serveis públics.
A partir d'aquesta anàlisi, es proposen canvis i millores que s'haurien d'aplicar a Espanya.
Les plataformes de vídeo i les xarxes socials han fet que el discurs audiovisual sigui actualment un mitjà d'acció política i social per difondre els moviments activistes i un eix d'interacció i connexió de la societat.
S'estudien exemples de pràctiques videoactivistes com el 15M, el de Mèxic i la Primavera Àrab.